"Mulle meeldivad must-valged fotod rohkem kui värvilised," jätkab Lemmi. Neis on minu jaoks rohkem värve. Samuti meeldib mulle raamat rohkem, kui film." Mõistan teda poolelt sõnalt.  "Meil oli kunagi ühe toreda fotoga selline lugu: koolipoissi oli pildistatud koolis tunni ajal haigutamas ja see foto ilmus meie telelehes. Vahepeal oli poiss aga meheks sirgunud ja polnud kaugeltki rahul, et selline vana pilt äkki lehes ilmus. Ta nõudis meilt selle eest peaaegu hüvitust, ent lõpuks siiski loobus oma kavatsusest. Teda oli kooli ajal palju kiusatud ja nüüd helistasid talle vanad tuttavad, kuna neil oli mõnus võimalus teda jälle narrida."